Οι **AKMU** (κορεατικά: 악뮤), γνωστοί και ως **Akdong Musician** (κορεατικά: 악동뮤지션), είναι ένα νοτιοκορεατικό μουσικό συγκρότημα, που αποτελείται από τα αδέλφια Λι Τσαν-χιοκ και Λι Σι-χιον. Τη σεζόν 2013-14 αγωνίστηκαν και νίκησαν στον κορεατικό μουσικό τηλεοπτικό διαγωνισμό K-pop Star, εξασφαλίζοντας κυκλοφορία δίσκου από την εταιρεία YG Entertainment. Το 2014, έτσι, κυκλοφόρησαν τον ντεμπούτο δίσκο τους, ονόματι *Play*, το οποίο υποδέχτηκε θετικά από τους κριτικούς, καταφέρνοντας μάλιστα και σχεδόν εφτά εκατομμύρια λήψεις. Ενώ στα 12α Βραβεία Κορεατικής Μουσικής, κέρδισε στην κατηγορία Καλύτερο Ποπ Άλμπουμ.

Αργότερα κυκλοφόρησαν κι άλλα δύο άλμπουμ το *Spring*, το 2017 και το *Winter* (2019), τα οποία αμφότερα υποδέχθηκαν με καλές κριτικές και πολλές πωλήσεις. Έως και τον Μάρτιο του 2017, το συγκρότημα είχε σημειώσει πάνω από 23 εκατομμύρια ψηφιακές πωλήσεις. Έως τώρα το συγκρότημα έχει κυκλοφορήσει 12 σινγκλ, εκ των οποίων τα τέσσερα ("200%", "Time and Fallen Leaves", "Re-Bye", "How Can I Love the Heartbreak, You're the One I Love") έφτασαν στον νούμερο 1 του κορεατικού τσαρτ Γκαόν. Επίσης έως τώρα έχουν εμφανιστεί και σε 10 μουσικά βίντεο. Σε κάποια φάση μέσα στο 2017, ο Τσαν-χιοκ, ξεκίνησε τη στρατιωτική του θητεία, με τις δραστηριότητες του σχήματος να σταματούν προσωρινά.

Τα αδέλφια γεννήθηκαν στη Σεούλ και αργότερα πέρασαν κάποια χρόνια τους στη Μογγολία, λόγω των γονιών τους που ήταν ιεραπόστολοι. Εκεί έκατσαν περίπου πέντε χρόνια, μετά γύρισαν στη Νότια Κορέα, ψάχνοντας καριέρα στη μουσική βιομηχανία. Το πρώτο τους συμβόλαιο έγινε στην εταιρεία Proteurment agency, έχοντας το όνομα τότε Akdong Musician. Αυτήν την περίοδο έκαναν και κάποιες εμφανίσεις, ενώ κυκλοφόρησαν κι ένα Σσινγκλ το "Galaxy", το οποίο αργότερα, συμπεριλήφθηκε σε διαφήμιση του Samsung Galaxy S4. Η καριέρα του, σαφώς, ανέβηκε μετά τη νίκη τους στον προαναφερθέντα διαγωνισμό. Έως σήμερα έχουν υπάρξει υποψήφιοι και νικητές σε διάφορους διαγωνισμούς, όπως στα Παγκόσμια Μουσικά Βραβεία, χωρίς να κερδίσουν κάτι, αλλά και εσωτερικούς, όπως τα Βραβεία Κορεατικής Μουσικής.

Παραπομπές
----------

1. ↑  Kang, Seon-ae (7 Απριλίου 2013). «'K팝스타2' 악동뮤지션, 방예담 누르고 최종 우승» (στα Κορεατικά). Ανακτήθηκε στις 8 Μαΐου 2013.
2. ↑  «Gaon Download Chart – For the Year 2014». *Gaon Chart*. Korea Music Content Industry Association. Αρχειοθετήθηκε από το πρωτότυπο στις 6 Οκτωβρίου 2014. Ανακτήθηκε στις 4 Απριλίου 2014.
3. ↑  «Winners of 12th Korean Music Awards» (στα αγγλικά). *Indieful ROK 2.0*. 2015-02-26.. Ανακτήθηκε στις 2018-04-12.
4. ↑  Akdong Musician discography
5. ↑  «악동뮤지션 이찬혁, 9월 18일 해병대 軍입대 확정». 13 Σεπτεμβρίου 2017.
6. ↑  Woo, Jaeyeon (8 April 2014). «Akdong Musician Soar to Top the Charts With 'Play'». *The Wall Street Journal*. Αρχειοθετήθηκε από το πρωτότυπο στις 2019-06-17.. Ανακτήθηκε στις 29 December 2014.
7. ↑  Park, Soo-jin (26 Μαρτίου 2013). 가요계 흔드는 ‘악동 뮤지션’... "우리가 부르면 인기 검색어가 바뀐다" (στα Κορεατικά). The Kyunghyang Shinmun. Ανακτήθηκε στις 16 Μαΐου 2013.
8. ↑  Park, Jun-yong (15 Μαΐου 2013). 악동뮤지션 소속사는 아니지만 우리도 공연해요 (στα Κορεατικά). OhmyNews. Ανακτήθηκε στις 21 Μαΐου 2013.
9. ↑  악동뮤지션 귀국, 양현석-박진영-보아 '그들의 선택은?' (στα Κορεατικά). 9 Μαΐου 2013. Ανακτήθηκε στις 25 Μαΐου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **AKMU** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: a1eba844-8c3e-4c61-8f54-f5e086b58c01

 |

 |